તપાસપંચે જનસંઘર્ષ મંચ, તિસ્તા સેતલવાડની સંસ્થા અને આર. બી. શ્રીકુમાર દ્વારા રજૂ કરવામાં આવેલા પુરાવાને આધારે નોંધ્યું હતું કે, આ લોકોનો એવો આક્ષેપ હતો કે મુખ્યમંત્રી, તે સમયના ગૃહરાજ્ય મંત્રી ગોરધન ઝડફિયા અને આરોગ્ય મંત્રી અશોક ભટ્ટે તોફાનોમાં સક્રિય ભુમિકા ભજવી છે પરંતુ તેમણે રજૂ કરેલા તમામ પુરાવાની ચકાસણી કર્યા બાદ પંચે એવો નિષ્કર્ષ તારવ્યો કે આ તમામ આક્ષેપો અને શંકાઓ પાયાવિહોણી છે અને ૨૭ ફેબ્રુઆરી ૨૦૦૨ના દિવસે ગોધરામાં જે ઘટના બની તેની તરત બાદ મુખ્યમંત્રી સહિતના મંત્રી અધિકારીઓએ રાજ્યમાં કોઈ અનિચ્છનિય બનાવ ન બને તે માટે સમગ્ર તંત્રના સાબદુ કરી દીધું હતું.